open-index/open-wikipedia-markdown huggingface dataset:
Morten Thoresen

**Morten Thoresen** (født 1997) er en norsk bryter fra Bodø som representerer Bodø Bryteklubb.

Thoresen har vunnet 16 NM-medaljer, hvorav fem gull på seniornivå. Han vant kongepokalen i 2022 og 2024.

Under EM i bryting 2020 i Roma tok han EM-gull i 67-kilosklassen, etter å ha beseiret russeren Nazir Abdullaev i finalen.

Høsten 2023 var han med i den tredje sesongen av *[[Forræder (TV-serie)|Forræder]].*

## Medaljer i norske mesterskap

## Referanser


## Eksterne lenker
* 
* 
*
Achille Baraguey d’Hilliers

**Achille Baraguey d'Hilliers** (født 6. september 1795 i Paris, død 6. juni 1878 i Amélie-les-Bains) var en fransk greve og militær.  Han ble offiser i kavaleriet i 1812, oberst i 1830, divisjonsgeneral i 1843 og marskalk av Frankrike i 1854. 

## Liv og virke
### Bakgrunn
Achille Baraguey d'Hilliers var sønn av napoleonskrigsgeneralen Louis Baraguey d'Hilliers (1764–1813), som ble kjent for sine slagmarksstrategier som i lange tider ble pensum ved offisersskolene.

### Karriere
Baraguey d’Hilliers deltok i ung alder i felttogene i 1812 og 1813–1815, der han i slaget ved Leipzig tapte sin venstre hånd, og i ekspedisjonen til Algerie i 1830. I 1833 ble Baraguey d'Hilliers sjef for krigsskolen i Saint Cyr og i 1843 guvernør i Constantine. 

I 1844 ble han tatt ut av aktiv tjeneste og i 1847 gjeninntatt, nå som generalinspektør for infanteriet. Etter februarrevolusjonen i 1848 ble han sendt til  Besançon som øverstkommanderende der. Her ble han innvalgt i den franske nasjonalforsamlingen, der han ble en av lederne for ordenspartiet. 

Han fikk kommandoen over invasjonshæren som rykket inn mot Den romerske republikk og ledet okkupasjonshæren der, og var Frankrikes ambassadør til Pavestolen samtidig. I 1851 ble han i Nicolas Changarniers sted kommandant for hæren i Paris, men trakk seg allerede den 2. desember samme år og forholdt seg nøytral.

Etter statskuppet stilte han seg imidlertid til disposisjon for keiser Napoleon III. I november 1853 ble Baraguey d'Hilliers sendt til Konstantinopel som *ambassadeur extraordinaire* ved Høyporten, og ble hjemkalt i mai 1854. Under Krimkrigen i 1854 fikk han kommandoen over landstigningsstyrkene i Østersjøflåten og erobret Bomarsunds fästning. Han ble så utnevnt til marskalk og til senator. Senere ble han senatets visepresident. 

I felttoget i 1859 førte han 1. armékorps og utmerket seg i slaget ved Solferino. Etter denne krigen ble han gitt kommandoen over V. korps i Tours. 

Ved utbruddet i 1870 av den fransk-tyske krig 19. juli var han inntil 12. august militærguvernør i Paris. Han måtte gå av såpass tidlig idet han ved sin frimodighet gjorde seg dårlig likt av keiserinne Eugénie de Montijo og krigsminister grev Palikao. Hans etterfølger, utnevnt av Napoleon III den 19. august, ble Louis Jules Trochu. 

Han ble etter krigen utnevnt av Adolphe Thiers til president i undersøkelseskommisjonen vedrørende nederlagene under krigen.

Baraguey d’Hilliers døde i 1878 i Amélie-les-Bains og fikk sitt siste hvilested i krypten i Hôtel des Invalides i Paris.

## Referanser


## Litteratur
*Marie-Nicolas Bouillet og Alexis Chassang (red.): « Achille Baraguey d'Hilliers» i *Dictionnaire universel d’histoire et de géographie, 1878*
*« Achille Baraguey d'Hilliers », fra Charles Mullié: *Biographie des célébrités militaires des armées de terre et de mer de 1789 à 1850, 1852* 
*« Achille Baraguey d'Hilliers », fra Adolphe Robert og Gaston Cougny: *Dictionnaire des parlementaires français, Edgar Bourloton, 1889-1891*
* *[[Svensk uppslagsbok]]*. Lund 1930

## Eksterne lenker
*
«Sommernatt» (Kielland)

**«Sommernatt»**  er et oljemaleri fra 1886 av den norske kunstneren Kitty Kielland, malt under den såkalte Fleskumsommeren.

Bildet er en stemningsfull skildring av en sommernatt ved Dælivannet i Bærum.

Maleriet tilhører Nasjonalmuseet for kunst, arkitektur og design. Det er utført i olje på lerret og måler 100,5 × 135,5 cm. Det ble kjøpt fra kunstneren i 1890. «Sommernatt» var en del av basisutstillingene Kunst 3. Verk fra samlingen 1814-1950, 2007–2011 og Livets dans. Samlingen fra antikken til 1950.

## Referanser
Joakim Aarseth Opsahl

**Joakim Aarseth Opsahl** (født 2003) er en norsk hockeyspiller. Han har spilt på Manglerud Star, Vålerenga og Norges u16- og u 18-landslag.

I sesongen 2018/2019 vant Opsahl prisen for flest mål i U18-serien som U16-spiller. Dette er det bare to som har gjort før han.

## Referanser


## Eksterne lenker
*
Petra Fleischer

**''Petra'' Amalie Margrethe Fleischer** (født Ulsaker 28. juni 1881 i Skedsmo, død 8. mai 1963 i Vikedal) var en norsk forfatter, oversetter, misjonær og avholdskvinne.

## Familie
Petra Fleischer var datter av sogneprest og prost John Svendsen Ulsaker og Marthe Marie Amble, og søster av komponisten Sven Ulsaker. Hun ble i 1908 gift i Kina med teolog, misjonær, sakprosaforfatter og biskop Andreas Fleischer (1878-1957) av slekten Fleischer, bror av general Carl Gustav Fleischer (1883–1942).

## Liv og virke
Petra Fleischer var født i Skedsmo, og kom tre år gammel til Vikedal i Ryfylke da faren i 1884 ble utnevnt til sogneprest i Vikedal og vokste opp der. Hun var fra 1893 elev ved Fr. Rings pikeskole i Stavanger. I perioden 1899-1901 arbeidet hun som guvernante. Hun lærte sykepleie i Bergen i 1901-1902 og var i 1905 elev ved Fødselsstiftelsen. Hun oppholdt seg i London i 1906, og reiste til Kina i 1907.

Som voksen ble hun sterkt opptatt av misjonen og engasjerte seg aktivt i kristelig og sosialt arbeid, blant annet i den internasjonale avholdsbevegelsen Det Hvite Bånd. 

Hun skrev en rekke bøker og småskrifter og var en periode redaktør for det kristelige tidsskriftet *For hjem og samfund*. Hun utga i 1945 en bok om den islandske filantropen Ólafía Jóhannesdóttir. Akkurat som Ólafía engasjerte bispinne Fleischer seg for de svakeste i samfunnet, og gjorde en iherdig innsats for innsatte i fengsler, hjemløse og prostituerte i Bergen.

## Bibliografi
* 1920: *Slik har vi det*, det Norske missionsselskab
* 1921: *Fortællinger for barn*, Luthersk bokmission
* 1925: *Ved hjemmets arne*
* 1934: *Hvad sier ditt liv?*
* 1935: *Hjemmet – en helligdom og et ansvar*, Norsk søndagsskoleforbunds skriftserie, nr. 3
* 1936: *Den fjerde bønn*
* 1945: *Islenderinnen Olafia Johannsdóttir*

## Referanser


## Kilder
* 
*
Rex Orange County

**Alexander O'Connor** (født 1998), kjent som **Rex Orange County**, er en britisk artist. Han vokste opp i landsbyen Grayshott i nærheten av Haslemere, Surrey. O 'Connor har gitt ut tre album, *bcos u will never b free* (2016),  *Apricot Princess* (2017) og *Ponni* (2019).

### Navn
Navnet Rex Orange County baserer seg på kallenavnet han fikk av læreren sin. Han ble kalt «the OC», som er en forkortelse av etternavnet hans O'Connor. 

### Barndom
Som femåring ble Alexander O'Connor en del av koret på skolen som moren hans jobbet på.  Han vokste opp med å høre på artister som Queen, ABBA, Stevie Wonder, Weezer og Green Day. O'Connor er en trommeslager, selvlært pianist og han har spilt gitar siden han var 16 år gammel. Han startet med å produsere musikk rundt denne alderen. 

## Referanser


## Eksterne lenker
* 
* 
* 
*
Partnership for Change

**Partnership for Change** (PfC) er en norsk ideell organisasjon som jobber for å sikre økonomisk uavhengighet for fattige kvinner, og har utviklingsprosjekter i Etiopia og Myanmar. Organisasjonen ønsker å bidra til bærekraftig utvikling gjennom samarbeid med lokale entreprenører, aktører og næringsliv. PfCs grunnprinsipp er at organisasjonen skal bruke lokale krefter, stille krav og investere fremfor bare å gi bistand. Arbeidet finansieres av private givere og stiftelser i Norge. Hovedsamarbeidspartneren til Partnership for Change er Formuesforvaltning AS. PfC har hovedkontor i Oslo.

Partnership for Change ble opprettet i 2012 av filantrop og sosial entreprenør Ingrid Stange. I dag ledes organisasjonen av administrerende direktør Anne-Karin Nygård.

## Historie
I begynnelsen var Partnership for Change en årlig internasjonal konferanse med fokus på bevisstgjøring av de utfordringene verden står overfor.

På veien har Partnership for Change hatt operasjoner i fem land: Norge, USA, Sudan, Myanmar og Etiopia.

I dag er organisasjonen en etablert ideell organisasjon med hovedfokus på Etiopia og Myanmar.  

## Metode
Partnership for Change har utviklet en operasjonell modell for bærekraftig utvikling. Begrepet ”venture filantropi” brukes gjerne for å beskrive den tilnærmingen PfC benytter for å oppnå sosial endring.

PfC arbeider alltid gjennom lokale partnere, og bruker forretningsmessige metoder for å skape varige resultater. Sammen med lokale og nasjonale partnere identifiserer organisasjonen behov, og i fellesskap kommer de frem til de beste løsningene.

Det starter med at PfC gir strategisk og operasjonell støtte, og kompetanseoverføring er et viktig bidrag i utviklingsarbeidet. Finansielt bidrar organisasjonen etter et pragmatisk prinsipp der organisasjonen gir donasjoner, lån, garantier og direkte investeringer, avhengig av hva som vil gi den beste effekten for prosjektet. Deretter bringer organisasjonen inn flere partnere der det er relevant. Når prosjektene kan stå på egne ben trekker Partnership for Change seg ut. 

Grunnlegger Ingrid Stage mener at den tradisjonelle utviklingsbistanden er utdatert, og det er viktig å tenke annerledes og mer bærekraftig. Til Dagens Næringsliv i 2014 sa hun:Folk reiser til Afrika og får lyst til å gi barna der fargeblyanter. Det er veldig hyggelig for dem som gir, men det hjelper ikke dem som får. Skal vi få til forandringer i den tredje verden må vi arbeide sammen.PfC tror på lokalt ansvar og eierskap, der det ultimate målet for organisasjonen er å bygge selvbærende prosjekter slik at PfC sin støtte til slutt blir overflødig.

## Referanser


## Eksterne lenker
* Partnership for Change nettsted
* Frivillighet Norge medlemsside
Calixtuskatakombene

**Calixtuskatakombene** på Via Appia Antica er med ca. 20 kilometer ganger med gravnisjer også den eldste av de 60 forskjellige katakombene som finnes i Roma, og navngitt etter pave Callistus I (Calixtus) som var inspektør i katakombene før han ble valgt til pave i Roma omkring 217-22; selv ligger han gravlagt i Santa Maria in Trastevere-kirken siden 800-tallet. 

De tidligste kristne ble begravet på hedenske katakomber, men når man ønsket egne katakomber var det dels ut fra forestillingen om de dødes oppstandelse på dommedag, og å uttrykke samhørighet med trosfeller og nærhet til martyrer og helgener. Dels hang det sammen med kristenforfølgelsene som brøt ut med mellomrom frem til 313, og gjorde det ønskelig å dyrke sin tro diskret på skjulte steder. I likhet med hedninger og jøder begravde de kristne sine døde i katakomber og delte måltider med dem. 

Frem til goternes og vandalernes invasjon av Roma i folkevandringstiden var de kristne katakombene valfartssteder på grunn av de helgener som lå begravet her, men under vandalernes herjinger ble relikviene flyttet inn til byen, slik at katakombene mistet sin betydning frem til slutten av 1800-tallet, da arkeologer gjenoppdaget dem. 

Nede i Calixtuskatakombene er «det lille Vatikan», en gravplass for ni paver som er utvidet til et rom for gudstjeneste. Blant pavene i denne *Cripta dei Papi* («pavenes krypt») begravde man blant andre pavene Pontianus, Anterus, Fabianus, Lucius I, Sixtus II og Eutychianus.

Dessuten finnes en krypt hvor Sankta Cecilia ble begravd. Her ses også gravsteinen etter pave Lucius I, hvis kranium ble antatt å være oppbevart i Roskilde domkirke i Danmark, før det kom til Sankt Ansgars kirke i København. Denne hodeskallen er avslørt som et falsum.

Katakombene gir godt inntrykk av tidlig kristen kunst og dens motiver. Oldkirken brukte mange symboler og enkle motiver. Dels var motivene et kodespråk som kun var kjent for de innvidde – og dels gjorde de enkle motivene det mulig for vanlige mennesker å kopiere motivene, f.eks på graver i katakombene.

Noen av de viktigste motivene er:
*Den gode hyrde med et lam over skuldrene – et symbol for Kristus.
*Χ (chi) og Ρ (rho) – monogram for Kristus på gresk.
*Α (alfa) og Ω (omega) – Kristus som begynnelsen og enden. 
*Fisken – fra gresk *[[Ichthys]]* («Jesus Kristus, Guds sønn, frelser»).
*Duen med en olivengren – sjelen som finner frelse og guddommelig fred (Noah).
*Fugl Føniks som reiser seg av asken.

## Referanser


## Litteratur
* Reardon, Wendy J. 2004. The Deaths of the Popes. Macfarland & Company, Inc. ISBN 0786415274
* Carragáin, Éamonn Ó; Neuman de Vegvar, Carol L. (2007). Roma felix: formation and reflections of medieval Rome. Ashgate Publishing, Ltd.. pp. 59. ISBN 0754660966. Besøkt 26. mai 2009.
Sankta Agnes’ katakomber

**Sankta Agnes' katakomber**, italiensk *Catacombe di Sant'Agnese*, er et underjordisk begravelsessted i nordøstre Roma. Disse katakombene, som ligger ved Via Nomentana, er oppkalt etter den romerske jomfrumartyren Agnes.

Sammen med basilikaen Sant'Agnese fuori le Mura, mausoleet Santa Costanza og en basilika fra Konstantins tid utgjør Sankta Agnes' katakomber et av de best bevarte tidligkristne bygningskompleker.

Katakombena ble gjenoppdaget av Onofrio Panvinio på 1500-tallet.

## Referanser


## Litteratur
*
*
*
*
*

## Eksterne lenker
* 
*Offisielt nettsted
Sankt Sebastians katakomber

**Sankt Sebastians katakomber**, italiensk *Catacombe di San Sebastiano*, er et underjordisk begravelsesanlegg i sørøstre Roma. Katakombene, som ligger ved Via Appia Antica, er oppkalte etter den hellige martyr Sebastian. I *cripta di San Sebastiano* ble martyrens levninger oppbevart til de ble ført til basilikaen San Sebastiano fuori le Mura.

Sankt Sebastians katakomber forvaltes av Pontificia commissione di archeologia sacra.

## Litteratur
*
*
*

## Eksterne lenker
*
Domitillas katakomber

**Domitillas katakomber**, italiensk *Catacombe di Domitilla*, eller **De hellige Nereus' og Achilleus' katakomber**, er et underjordisk gravanlegg i det sørlige Roma i Italia. Katakombene, som ligger ved Via delle Sette Chiese, er formodentlig oppkalte etter en romersk matrone ved navn Domitilla.

Den underjordiske basilikaen *Santi Nereo e Achilleo* ble oppført over de hellige martyrene Nereus og Achilleus' graver på 300-tallet e.Kr.

## Venerandas krypt
I Venerandas krypt er det et cubiculum med Venerandas og Petronillas grav. Veneranda avbildes bedende iført dalmatika og slør. På hennes høyre side ses røde blomster, som representerer himmelriket. Ved siden av henne står Petronilla, som peker på en kiste med bøker. Ovenfor denne svever en åpen bok som symboliserer den guddommlige lov.

Katakombene ble gjenoppdaget av Antonio Bosio og Pompeo Ugonio på slutten av 1500-tallet og ble utgravd under ledelse av arkeologen Giovanni Battista de Rossi.

## Bilder

## Referanser


## Litteratur
*
*
*
*
*
*

## Eksterne lenker
*
VM i skiskyting 2020 – Mixed stafett

**4 × 6 km miksstafett** under VM i skiskyting 2020 ble arrangert 13. februar 2020.

## Resultater
Rennet startet kl. 14:45.

## Referanser
Even Matre Ellingsen

**Even Matre Ellingsen** (født 1. februar 1962 i Bergen) er en norsk næringslivsleder.

Han er utdannet siviløkonom og Autorisert Finansanalytiker fra Norges handelshøyskole.  Han begynte å arbeide i DnB i 1987 frem til han ble leder for egenkapitalavdelingen i Pareto i 1994. I 2002 grunnla og ledet han Borea AS frem til han ble Senior Partner og Managing Director for Oil Services i Pareto Securities i 2005. I 2012 ble han ansatt som CEO og Managing Partner i Fearnley Securities frem til han i 2019 tiltrådte stillingen som konsernsjef i Astrup Fearnley AS.

Blant hans verv i næringslivet er:
* styremedlem i Verdipapirforetakenes Forbund (2013 - 2015)
* styremedlem i Norwegian Over the Counter Market (2014 - 2017)
Apollonius Rosenlund

**Apollonius Liljedahl Johannessen Rosenlund** (født 21. september 1862 i Vik i Sogn, død 11. mars 1934 i Davik) var en norsk lærer og politiker for Venstre.

Rosenlund var utdanna ved Stord seminar med eksamen i 1883. De to påfølgende åra var han dels lærervikar, dels huslærer. Fra 1886 var han lærer i Davik i Nordfjord. Fra 1891 var han også kirkesanger, en jobb han overtok etter faren, Johannes Rosenlund. Fra 1896 var han også kasserer i den nyoppretta Davik Sparebank, et verv han hadde fram til 1933. 

Han ble valgt inn i formannskapet i Davik i 1896, og var varaordfører 1896–1898 og ordfører 1899–1916.

Rosenlund var innvalgt på Stortinget fra Nordfjord krets i Nordre Bergenhus amt 1913–1915 og 1916–1918. Han var medlem av protokollkomiteen.

Han var søstersønn til tidligere kirkeminister og stortingspresident Edvard Liljedahl.

## Referanser




## Eksterne lenker
*
Førstegangstjenesten (TV-serie)

***Førstegangstjenesten*** er en norsk TV-serie fra , laget av Herman Flesvig og NRK. I serien får seerne «møte» flere unge personer som ankommer en norsk militærleir for å avtjene førstegangstjenesten. Flesvig spiller selv flere av rollene. Serien ble tatt opp på Hvalsmoen ved Hønefoss.

I forbindelse med koronaviruspandemien i 2020 slapp Herman Flesvig en humoristisk instruksjonsvideo der en av rollefigurene, Ola Halvorsen, gir instrukser på hvordan man vasker hendene for å unngå smitte.

Under utdelingen av Årets mediepriser 2019 ble serien tildelt Excellence-prisen i klassen årets programserie web-TV. Serien ble kåret til beste humorprogram under Gullruten 2021.

## Sesong 1
Det ble først laget to pilotepisoder som ble sendt i 2019, og disse episodene ble en så stor suksess at NRK bestemte seg for å lage en hel sesong med 10 nye episoder i 2020.

## Sesong 2
Sesong 2 hadde premiere i november 2021.

## Rollefigurer
De sentrale rollene i serien spilles alle av Herman Flesvig:

* Ahre-Ketil Lillehagen: våpengal østfolding fra Fredrikstad på 22 år som tror at førstegangstjenesten innebærer krigføring, stort sett så er målet hans å dra ned til Afghanistan for å «plukke opp huer og skyte sivile eller Taliban-medlemmer.
* Preben Lohrengren: typisk og bortskjemt pappagutt fra Asker i Akershus, han er 21 år.
* Tanja Laila Gaup: blondine fra Sørøya i Finnmark som er sterkere, tøffere og råere enn alle guttene. Har 600 gram silikon i puppene og bruker størrelse 46 i sko.
* Ola Halvorsen: etnisk norsk rekrutt som har vokst opp blant flerkulturelle nordmenn på Haugenstua i Groruddalen. Han snakker kebabnorsk og er fremmed for alt som oppfattes som tradisjonell norsk kultur, i en av episodene får han et ublidt møte med brunost i soldatmessa.
I tillegg til de fire hovedrollene spiller Flesvig også rollene som amerikaneren Paul Jefferson og Ahre-Ketils mor. Flesvigs religiøse karakter «Gjermund Kvarme» fra *[[Friminutt med Herman og Mikkel]]* har også en rolle i sesong 1. Mikkel Niva og Jonas Kinge Bergland spiller andre sentrale biroller i serien.

## Priser og nominasjoner

## Referanser


## Eksterne lenker
* 
*
Pontians katakomber

**Pontians katekombe** eller *katakomber* er en av Romas katakomber på Via Portuensis, kjent for de opprinnelige gravene for pave Anastasius I (399–401) aog hans sønn pave Innocens I (401–417). Katakomben ble oppdaget av Antonio Bosio i 1618.

Både Anastasius I og Innocens I er tradisjonelt oppfattet som martyrer, men dette blir nå betvilt ettersom det ikke er kjent at det pågikk noen kristeforfølgelse rundt den tid de døde. På åttehundretallet flyttet pave Sergius II begge pavers levninger til kirken San Martino ai Monti i håp om å skåne dem for ødeleggelser under angrepene fra lombardene. 

Pave Pontians grav er ikke å finne i katakomben, for han ble bisatt i Callixtuskatakombene. Pontiankatakomben er heller ikke oppkalt etter paven, men etter en ukjent martyr ved det samme navn, som levde på 200-tallet.

Blant de øvrige graver i katakombene er de til de hellige Abdon og Sennen, martyrene Milix og Vincens, Sankt Pollio, Sankta Candida, Sankt Pigmenius, og Sankt Quirinus av Roma. I katakomben er det en freske fra 5.(6. århundre av de hellige Marcellinus og Peter sammen med Sankt Pollio, såvel som et gammelt baptisterium med et maleri av Abdons og Sennens kroning.

## Referanser


## Litteratur
* Reardon, Wendy J. 2004. *The Deaths of the Popes*. Macfarland & Company, Inc.
Anders Martinus Andersen Erdal

**Anders Martinus Andersen Erdal** (født 11. mai 1856 i Naustdal, død 24. april 1932 samme sted) var en norsk lærer, gårdbruker og politiker for Venstre.

Erdal hadde utdanning fra Balestrand lærerskole. Han var lærer og kirkesanger i Naustdal fra 1888 til 1922. Han kjøpte i 1906 et gårdsbruk i bygda og dreiv dette ved siden av. 

Han var medlem av herredsstyret i Naustdal i 30 år fra 1898 til 1928, og fra 1920 var han ordfører. Han hadde også verv i skolestyret, i overformynderiet og i overlikningsnemnda. Han var med å stifte ei lokal forening for brannforsikring og den lokale Naustdal Sparebank. Han stod i spissen for å opprette folkehøgskolen Sunnfjord ungdomsskule, der han var styreformann i tjue år. Videre var han i mange år formann i Sunnfjord indremisjon og redaktør for bladet *Ungdomsvennen*.

Erdal var valgmann ved stortingsvalga i 1897, 1900 og 1903. I to seinere perioder 1913–1915 og 1916–1918 var han vararepresentant til Stortinget fra enmnansskretsen Søndfjord i Nordre Bergenhus amt. Han møtte ei tid i 1918. I perioden 1919–1921 var han innvalgt som fast representant for samme krets.

## Referanser




## Eksterne lenker
*
Eremobothynus cornutus

***Eremobothynus cornutus*** er en bille som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.

## Utseende
En middelsstor (ca. 20 millimeter), bred og høyt hvelvet, blankt rødbrun hornbille, hannen har et kort horn på hodet og pronotum er litt uthulet foran. Oversiden er glatt, undersiden kan være tett hårete. Dekkvingene er fint og spredt punktert.
Beina er korte og kraftige, særlig leggene noe utvidete, for-leggen med tre brede tenner.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er bare kjent fra Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Eremobothynus]]* Ohaus, 1910
******** ***Eremobothynus cornutus*** (Steinheil, 1872)

## Kilder
* Grossi, P.C. og E.I. Abadie (2008) A new species of *Eremobothynus* Ohaus (Coleoptera: Scarabaeidae: Dynastinae) from Argentina, with notes on *Eremobothynus cornutus* (Steinheil). Zootaxa 1733: 57-60 Tittelside: http://www.mapress.com/zootaxa/2008/f/z01733p060f.pdf 
* Dynastidae du monde- sjekkliste over artene 
* Generic Guide to New World Scarab Beetles - *Eremobothynus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Eremobothynus/Eremobothynus.html

## Eksterne lenker
*
Filip Johansen Westgaard

**Filip Johansen Westgaard** (født 24. oktober 1994) er en norsk fotballspiller. Westgaard spiller for den norske klubben Kvik Halden Fotballklubb som ligger i 2. divisjon. Han har tidligere spilt fotball for Fredrikstad Fotballklubb i seks år. Westgaards posisjon på banen er forsvarsspiller.

I 2020 studerer Westgaard for å bli idrettslærer.

## Referanser


## Eksterne lenker
*
Søren Spanning

**Søren Kristian Spanning** (1951–2020) var en dansk skuespiller.

Han ble utdannet ved Aarhus Teater i 1976. I perioden fra 1980 til 1987 var han tilknyttet Det Kongelige Teater i København og medvirket i hele sin karriere i en lang rekke teaterstykker. Han har også vært flittig brukt i TV-serier.

Spanning ble alvorlig syk i 2014 og ble sittende i rullestol frem til sin død i 2020. Denne perioden ble filmet av barna Rosalinde Mynster og Jasper Spanning og resulterte i dokumentarfilmen *[[Vores fars sol]]* som kom i 2024. Filmen mottok Robertprisen for årets korte dokumentarfilm i 2025.

## Filmografi (utvalg)
### Filmer
* 1976 – *Kassen stemmer* 
* 1981 – *Har du set Alice?* 
* 1984 – *[[Min farmors hus]]*  
* 1984 – *Midt om natten* 
* 1992 – *[[Krummerne 2 – Stakkels Krumme]]*  
* 1993 –*Roser og persille* 
* 1994 –*[[Krummerne 3 – Fars gode idé]]*  
* 2003 – *[[Lykkevej]]* 
* 2012 – *[[En kongelig affære]]* 
* 2013 – *Ud, spring over, ind*

### TV-serier
* 1996 – *[[Bryggeren]]* 
* 1997 – *[[Taxa (TV-serie)|Taxa]]* 
* 2000 – *Skjulte spor* 
* 2000–2002 – *[[Hotellet (TV-serie)|Hotellet]]* 
* 2004–2006 – *[[Ørnen (TV-serie)|Ørnen]]* 
* 2009 – *Lærkevej*
* 2010–2013 – *[[Borgen (TV-serie)|Borgen]]* 
;Julekalendere
* 1994 – *[[Alletiders Jul]]* 
* 1996 – *[[Krummernes Jul]]*
* 1998 – *[[Brødrene Mortensens Jul]]*  
* 2005 – *[[Jul i Valhall]]*

## Fotnoter

## Referanser


 
 


## Eksterne lenker
*
The Damned

**The Damned** er et britisk rockeband, kjent for å ha gitt ut en av de første punkesinglene i Storbritannia med «New Rose» i oktober 1976. Albumet singelen var hentet fra, *Damned Damned Damned* (1977) var produsert av Nick Lowe. De beveget seg etter hvert mot genren gothrock.

## Studioalbum
* *Damned Damned Damned* (1977)
* *Music for Pleasure* (1977)
* *Machine Gun Etiquette* (1979)
* *The Black Album* (1980)
* *Strawberries* (1982)
* *Phantasmagoria* (1985)
* *Anything* (1986)
* *Not of This Earth* (1995)
* *Grave Disorder* (2001)
* *So, Who's Paranoid?* (2008)
* *Evil Spirits* (2018)

## Referanser
Montenegros herrelandslag i volleyball

**Montenegros herrelandslag i volleyball** er det montenegrinske landslaget i volleyball for herrer som konkurrerer for Montenegro under Sommer-OL, Volleyball-VM og Volleyball-EM. Landslaget er rangert som nummer 39 på FIVBs verdensranking.

## Se også
*Montenegros kvinnelandslag i volleyball

## Eksterne lenker
* 
* Profil hos *[[FIVB]].org*
Chiasognathus (Carmeniella) latreillei

***Chiasognathus latreillei*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (26-35 millimeter), langbeint, mørkt rødbrun hjortebille. Hannens kjever er rundt en og en halv gang så lange som det korte hodet. Kroppen er kort og bred, med antydning til mørk metallglans. Pronotum er mye bredere enn langt, rundet, med en dyp og bred midfure, nesten ute hår. Beina er slanke, leggene (tibiae) på frambeina med korte torner. Dekkvingene har en litt læraktig overflate.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

## Levevis
Disse billene lever i den såkalte valdivianske regnskogen langs vestsiden av Andesfjellene. 
Larvene lever i jorda der de eter røtter.

## Utbredelse
Arten er utbredt i det sørlige Sør-Amerika og er bare kjent fra Chile og Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Chiasognathini]]*
******* Slekten *[[Chiasognathus]]* Stephens, 1831 
******** Underslekten *[[Carmeniella]]* Molino & Olmedo, 2002
********* *Chiasognathus (Carmeniella) latreillei* Solier, 1851

## Kilder
* Oversikt over artene
* Generic Guide to New World Scarabid Beetles – ''Chiasognathus''

## Eksterne lenker
* Bilde av arten 
* Bildegalleri
*
Sclerostomulus tuberculatus

***Sclerostomulus tuberculatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten, svart, blank, avlang hjortebille. Hannens kjever er bare litt forstørret hos denne slekten, og det er svært liten ytre forskjell mellom kjønnene, hos denne arten går de nesten ikke å skille på ytre utseende. Den har tydelige punktrekker på dekkvingene, som er ganske blanke og tett punkterte. Pronotum er rundet med tre små knøler nær forkanten i midten.

## Levevis
Arten lever i tempererte skoger. Voksne biller kan finnes gjennom hele året, men er mest aktive vinter og tidlig vår (mellom juni og september). Larvene utvikler seg trolig i stående, død ved.

## Utbredelse
Arten er utbredt i et lite område i det sentrale Chile og tilstøtende områder i Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *[[Sclerostomus]]* Burmeister, 1847 (i vid forstand)
******** Slekten (eller underslekten) *[[Sclerostomulus]]* Weinreich, 1960 - noen ganger regnet som ene egen slekt
********* ***Sclerostomulus tuberculatus*** (Solier, 1851)

## Kilder
* M.J. Paulsen (2005) A revision of the southern South American stag beetles of the genus *Sclerostomus* Burmeister (Coleoptera: Scarabaeoidea: Lucanidae). Zootaxa 1060: 1-26 http://www.mapress.com/zootaxa/2005f/zt01060p026.pdf
* Nettside om arten
* Generic Guide to New World Scarabid Beetles – ''Sclerostomus tuberculatus''

## Eksterne lenker
* 
* Bildegalleri
Knudt O. Otterlei

**Knudt Severin Jonas Olsen Otterlei** (født 28. november 1868 på Fjørtofta i Haram, død 31. oktober 1939 samme sted) var en fisker, gårdbruker, organisasjonsmann og politiker for Venstre. 

Otterlei gikk på Romsdals amtsskole 1883–1884 og dreiv deretter fiske på Mørekysten i 22 år. Han tok over farsgården i 1894 og dreiv denne ved siden av fisket. Han var fiskeriinspektør for Møre og Trøndelag fra 1921 til 1938. Han hadde mange verv i fiskerinæringa, blant annet som medlem av Norges Fiskeriråd fra 1906 til 1920. Videre var han mye brukt i offentlige utvalg, både fiskerirelaterte og på andre felt.

Han var medlem av herredsstyret i Haram 1895–1913 og 1923–1925, hertil ordfører 1911–1912 og 1922–1925. Han var formann i fylkestinget 1923–1924.

Otterlei var valgmann ved stortingsvalga i 1900 og 1903. Han blei sjøl valgt til Stortinget som representant Nordre Søndmør krets i Romsdals amt i periodene 1913–1915 og 1916–1918 og Møre og Rauma krets 1919–1921. Han var vararepresentant 1910–1912.

Han var tildelt Kongens fortjenstmedalje i gull.

## Referanser




## Eksterne lenker
*
Via delle Botteghe Oscure

**Via delle Botteghe Oscure** er en gate i Rione Pigna og Rione Sant'Angelo i Roma, som løper fra Piazza d'Aracoeli til Piazza dei Calcarari. 

«Botteghe Oscure» (av latinets *apotheca*, «opplag», «magasin», og *obscurus*, «mørk», «dunkel») sikter til de forretnings- og håndverksboder som i middelalderen ble innrettet i Balbusteaterets ruiner; disse boder var mørke ettersom de ikke hadde vinduer.

## Beskrivelse
Ved nummer 31 ligger museet Crypta Balbi og ved nummer 32 er Palazzo Caetani. Dette palass var mellom 1948 og 1960 sete for litteraturtidskrifter *[[Botteghe Oscure]]*, utgittav Marguerite Caetani.

Ved utvidelsen av Via delle Botteghe Oscure i 1930-tallets siste halvdel rev man blant annet kirken Santa Lucia dei Ginnasi og Palazzo Ginnasi.

## Bilder

Fil:Via delle Botteghe Oscure - panoramio.jpg|Via delle Botteghe Oscure.
Fil:Eglise Santo Stanislao dei Polacchi.JPG|Kirken San Stanislao dei Polacchi.
Fil:Porticus Minucia.JPG|Restene av Porticus Minucia.
Fil:RomaTempioNinfe1.jpg|Restene av Nymfenes tempel.
Fil:Column Capital (14615645842).jpg|Kolonnekapitel fra Crypta Balbi.
Fil:Apothecas Obscuras.jpg|
Fil:Botteghe_Oscure.JPG|


## Referanser


## Litteratur
*
*
*
*

## Eksterne lenker
* 
*
Felix Leitner

**Felix Leitner** (født 31. desember 1996 i Hall in Tirol) er en østerriksk skiskytter, som tok EM-gull på normaldistanse under EM i skiskyting 2018.

## Referanser


## Eksterne lenker
*
Agnostic Front

**Agnostic Front** er et hardcore punk-band fra New York. De ble dannet i 1980 av gitaristen Vinnie Stigma. De er knyttet til genrene hardcore punk og crossover thrash.

## Bakgrunn
Agnostic Front hadde stor innflytelse på hard core-scenen i New York sammen med band som Bad Brains og Beastie Boys. De var inspirert av politisk, britisk punk som Discharge, mer kontroversielt av oi!-musikk. Deres omfavnelse av elementer fra heavy metal, gjorde dem til inspirasjonskilde for Hatebreed, Killswitch Engage og Metallica. Enkelte av tekstene deres hadde budskap som hører hjemme på høyresiden, men de tok tydelig avstand fra diskriminering basert på rase eller etnisitet.

## Diskografi

### Studioalbum
* 1984: *[[Victim in Pain]]*
* 1986: *[[Cause for Alarm (album)|Cause for Alarm]]*
* 1987: *[[Liberty and Justice For...]]*
* 1992: *[[One Voice (Agnostic Front-album)|One Voice]]*
* 1998: *[[Something's Gotta Give (album)|Something's Gotta Give]]*
* 1999: *[[Riot, Riot, Upstart]]*
* 2001: *[[Dead Yuppies]]*
* 2004: *[[Another Voice]]*
* 2007: *[[Warriors (Agnostic Front-album)|Warriors]]*
* 2011: *[[My Life My Way]]*
* 2015: *[[The American Dream Died]]*
* 2019: *[[Get Loud!]]*

## Referanser
Philipp Horn

**Philipp Horn** (født 1994) er en tysk skiskytter, som tok EM-bronse på normaldistanse under EM i skiskyting 2018 og EM-sølv på miksstafett under EM i skiskyting 2019.

## Referanser


## Eksterne lenker
*
Holger Fangel

**Holger Christian Gomme Fangel** (født 15. april 1902 i København, død 21. januar 1991 i Oslo) var en danskfødt gruveeier og forretningsmann.  

Fangel jobbet seg opp fra kontorgutt industrileder og eier av gruver i Nord-Norge. Han blir beskrevet som en idérik og foretaksom industripioner med mange forbindelser til utlandet. Fangel satt også i en rekke nasjonale og internasjonale foreninger og utvalg. Han representerte Norge i FN-organene Lead & Zinc Study Group, og Sulphur Committee, hvor han også var formann. I 1967 ble han utnevnt til ridder av 1. klasse av St. Olavs Orden.

## Referanser
Strubro

**Strubro** eller **Stru bru**, er ei bru på Rykeneveien, fylkesvei 407, den indre vei mellom Arendal og Grimstad der veien passerer Nidelva nedenfor Rygene.  Her har det vært bru over elva siden middelealderen, her passerte presten på sin reise mellom Øyestad kirke og Fjære kirke. Elveløpet under brua var bare 7,5 meter bredt.

Vestlandske hovedvei hadde sin trase her fra 1805. På slutten av 1800-tallet fikk Vestlandske hovedvei en alternativ "ytre trase" mellom Arendal og Grimstad da Strømbrua over Nidelva ble åpnet og en veitrase ble lagt over Hisøy-Nedenes-Fevik, mens den gamle traseen over Strubru omtales som "indre trase". 
På 1970-tallet ble igjen indre trase tatt i bruk som hovedvei og E18.

## Referanser
Johanne Pedersen-Dan

**Johanne Agnete Theresia Pedersen-Dan** (født 13. mai 1860, død 21. mai 1934) var en dansk skuespillerinne og billedhugger.

Hun var datter av forfatteren Georg Emil Betzonich (1829–1901) og Christiansine Nicoline Møller (1833–1923). Hun var kusine til den kjente skuespillerinne Elga Sinding.

## Skuespillerinne
Hun debuterte selv på Folketeatret i København i 1876. Deretter medvirket hun i en rekke komeder og operetter på Casino og Dagmarteatret, før hun i 1888 begynte å modellere skulpturer hos Stephan Sinding, som var gift med kusinen Elga Sinding. Da Sinding reiste til Paris i 1891, fulgte hun med.

## Billedhugger
Hun utstilte flere ganger på Charlottenborg, inklusiv under debuten i 1890 hvor hun deltok med gipsskulpturen *En Slangetæmmerske*. Hun var dessuten representert på *Kvindernes Udstilling* i 1895, flere ganger i München og i Chicago i 1893. I 1903 mottok hun De Neuhausenske Præmier for statuetten *Lille Mor*, og i 1906 vant hun en internasjonal konkurranse om et stemmerettsemblem til kvinner.

I 1892 hadde hun giftet seg med billedhuggeren H.P. Pedersen-Dan. Sammen reiste de på flere studiereiser til utlandet.

Johanne Pedersen-Dan døde i 1934, og ble begravet på Hvidovre kirkegård.

## Referanser
Mahatsinjus

***Mahatsinjus*** er en slekt av biller som ligner på smellere (Elateridae). 

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller, Eucnemidae 
***** Underfamilien Phyllocerinae
****** Stammen Phyllocerini
******* Slekten ***Mahatsinjus*** Fleautiaux, 1926 
******** *[[Mahatsinjus analis]]* Fleautiaux, 1926

## Referanser


## Litteratur

## Eksterne lenker
*
Pseudomenes

***Pseudomenes*** er en slekt av biller som ligner smellere (Elateridae). 

## Utbredelse
Arten er utbredt i det sørøstlige Australia inkludert Tasmania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien **[[råtevedbiller]]**, Eucnemidae Eschscholtz, 1829
***** Underfamilien Pseudomeninae Muona, 1993
****** Stammen Pseudomenini Muona, 1993
******* Slekten ***Pseudomenes*** Fleutiaux, 1902
******** *[[Pseudomenes bakewelli]]* (Bonvouloir, 1872)

## Litteratur

## Eksterne lenker
* Atlas of Living Australia - *Pseudomenes* https://bie.ala.org.au/species/urn:lsid:biodiversity.org.au:afd.taxon:f39f58b4-8a13-414c-a347-b7aea4e91ba8
*
Irina Starykh

**Irina Aleksandrovna Starykh** (; født **Maksimova**, 26. august 1987 i Kurgan) er en russisk skiskytter, som tok EM-gull på sprint under EM i skiskyting 2013.

23. desember 2013 ble Starykh dømt for bruk av EPO og utestengt i tre år.

Under EM i skiskyting 2017 ble Starykh «EM-dronning» med tre gull- og én bronsemedalje.

## Referanser


## Eksterne lenker
*
Marie Fangel

**Sissel Marie Matheson Fangel** (1940–2020) var en norsk keramiker og politiker. Hun satt mange år i kommunestyret i Tromsø for Venstre.

## Referanser
Serrifornax

***Serrifornax*** er en slekt av biller som ligner smellere (Elateridae). 

## Utseende
Små til middelsstore (5-7,5 millimeter), avlange, brunlige råtevedbiller. De ligner på smellere. Antennene er trådformede. Pronotum er noe bredere enn langt, avrundet firkantet med litt tilbaketrukne bakhjørner. Dekkvingene er nokså jevnbrede, med dype punktstriper.

## Levevis
Artene har larver som utvikler seg i død ved.

## Utbredelse
Slekten er utbredt i tropiske og subtropiske områder,´én art går så langt nord som til Florida.

## Systematisk inndeling
Listen er ufullstendig.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien Macraulacinae Fleutiaux, 1922
****** Stammen Macraulacini Fleutiaux, 1922
******* Slekten ***Serrifornax*** Fleutiaux, 1926
******** *[[Serrifornax brevicollis]]* Fleutiaux, 1947
******** *[[Serrifornax distinguendus]]*
******** *[[Serrifornax infelix]]* (Horn, 1886)
******** *[[Serrofornax samoensis]]*
******** *[[Serrifornax subflabellatus]]* (Fairmaire, 1880)
******** *[[Serrifornax tumidicollis]]* (Redtenbacher, 1867)
## Eksterne lenker
* bugguide.net - bildedatabas eover nordamerikanske insekter
*
Iver Andreas Rasmussen Ræstad

**Iver Andreas Rasmussen Ræstad** (født 13. februar 1863 på Otterøya i Aukra, død 1. februar 1946 samme sted) var en norsk gårdbruker, fisker og politiker for Venstre.

Ræstad fikk utdanning på Romsdal amtsskole. Han jobba på farsgården, som han overtok i 1890. Ved sida av dette dreiv han fra 14-års-alderen vinterfiske i rundt 35 år, mer enn tjue av disse som høvedsmann. Fra 1919 til 1934 var han oppsynsbetjent ved fisket i Romsdal. 

Fra 1886 var han aktiv i kommunens styring og organisasjonsliv, først som medlem av likningsnemnda og formann og kasserer i et lokalt brannforsikringsselskap. Fra 1902 til 1907 og igjen fra 1914 til 1916 var han medlem av Aukra herredsstyre. I 1923 blei kommunen delt, og Ræstad var varaordfører i Sør-Aukra 1924–25. Han var med å stifte Otterøen Landbruksforening og var formann i denne i ti år.

Ræstad var fast representant på Stortinget fra Romsdal krets i Romsdals amt i perioden 1916–18 og var da medlem av konstitusjonskomiteen. Han var vararepresentant fra samme krets i periodene 1910–12 og 1913–15. Han møtte tidvis på Tinget i 1912 (for Ole Beyer Høstmark) og i 1914 og 1915 (for Birger Stuevold-Hansen). Han var videre vararepresentant for Møre og Rauma krets 1919–21 og møtte da en måneds tid i 1921 (for Knut Otterlei).

## Referanser




## Eksterne lenker
*
Tame Impala

**Tame Impala** () er et australsk psykedelisk musikkprosjekt grunnlagt av Kevin Parker i 2007. Projektet startet som et solo hjemmestudieprojekt for Parker, som både spiller, skriver og produserer musikken. Som et live-band, består projektet av Parker (guitar, vokal), Jay Watson (synthesizer, vokal, guitar), Dominic Simper (guitar, synthesizer), Cam Avery (bass, guitar, vokal) og Julien Barbagallo (trommer, vokal). Tame Impalas plateselskap i USA er Interscope Records, Modular Recordings i Australia og Fiction Records i Storbritannia.

Etter en rekke singler og EP-er utga Tame Impala i 2010 debutalbumet, *Innerspeaker*, som ble sertifisert til gull i Australia, og ble godt mottatt av anmelderne. Oppfølgeren kom i 2012, *Lonerism*, ble også hyllet, samt at den oppnådd platina i Australia og fikk en Grammy - nomineret for Best Alternative Music Album. Projektets tredje studioalbum, *[[Currents]]*, ble utgitt juli 2015, og som forgjengeren vant den ARIA Awards for årets beste rockealbum. Parker vant APRA Award for årets sang i 2016 med albumet *Currents* første spor, «Let It Happen». 14. februar 2020 kom det fjerde studioalbumet, *The Slow Rush*.

## Diskografi
;Studioalbum
**[[Innerspeaker]]* (2010)
**[[Lonerism]]* (2012)
**[[Currents (Tame Impala-album)|Currents]]* (2015)
**[[The Slow Rush]]* (2020)
**Deadbeat* (2025)

## Referanser


## Eksterne lenker
* 
*
EM i basketball for kvinner 2005

**EM i basketball for kvinner 2005** (europamesterskapet i basketball for kvinner) ble arrangert i Tyrkia i 2005.

## Sluttstilling

## Referanser
EM i basketball for kvinner 2011

**EM i basketball for kvinner 2011** (europamesterskapet i basketball for kvinner) ble arrangert i Polen i 2011.

## Sluttstilling

## Referanser
Kristiania magiske tivolitheater

***Kristiania magiske tivolitheater*** er en julekalender fra NRK Super. Serien har blitt omtalt som «et storslått juleeventyr» og er skapt av Atle Knudsen og Kjetil Indregard. Serien er produsert av Monster Scripted og hadde et budsjett på 82 millioner kroner. Serien har fått 10 millioner kroner i støtte fra Norsk filminstitutt, og er en musikalsk julekalender. Serien ble vist første gang julen 2021.

Audition til store roller i serien ble lyst ut 12. februar 2020, der NRK Super søkte barn i alderen 7–14 år (født 2005–2013). Serien er i 24 deler, hver på 20 minutter. Det er også planlagt en internasjonal versjon i tolv deler, hver på 40 minutter.

Utendørsopptakene er i hovedsak spilt inn i Gamlebyen i Fredrikstad, omkring Akershus festning og i gatene på Frogner. Videre er innspilling gjort i museer og selskapslokaler med tidsriktig interiør, som Bymuseet, Linderud gård, Solstua, Bogstad gård, Frysja kunstsenter og Losby gods. Selve teateret er bygget i Filmparken på Jar i Bærum.

## Handling
Serien handler om Luka (spilt av Lukas Langmyr Mabin), en fattiggutt fra Vika. Han bor i nærheten av Kristiana Tivoli, omtrent der Oslo rådhus ligger i dag, og serien utspiller seg omkring 1909. Luka blir kjent med det magiske tivoliteateret når han søker tilflukt fra bøllene i Vikaparken. Der møter han blant annet Gabrielle (Mehetabel Natnæl Hailu), som er ei tøff jente og lederen i flokken av teaterbarna. Sammen må de forsøke å redde teateret fra den rike og slemme overklassekvinnen Erle Butenschøn (Lena Kristin Ellingsen).

Et gjennomgående tema i serien er forholdet mellom overklassen og de mer vanskeligstilte i samfunnet.

## Musikk
Sebastian Zalo står bak låten «Magi», som er spesialkomponert til julekalenderen.

## Roller

## Priser og nominasjoner
* Nominert til Gullruten 2022 i klassen beste dramaserie
* Nominert til Gullruten 2022 i klassen beste foto TV-drama	ved  og 
* Nominert til Gullruten 2022 i klassen beste production design/scenografi ved 
* Nominert til Gullruten 2022 i klassen beste rekvisitt ved sjefsrekvisitør Ranik Halle og hans team

## Referanser


## Eksterne lenker
*
VM i basketball for kvinner 1953

**VM i basketball for kvinner 1953** (verdensmesterskapet i basketball for kvinner) ble arrangert i Santiago i Chile i 1953.

## Sluttstilling

## Referanser
Valget i Hamburg 2020

**Valget i Hamburg 2020** var valget til den 22. delstatsforsamlingen Hamburgs borgerskap, og ble holdt 23. februar 2020.

SPD gikk tilbake under valget, men beholdt sin plass som parlamentets største parti. Bündnis 90/Die Grünen tilnærmet fordoblet sin representasjon, mens  CDU gikk kraftig tilbake. AfD berget såvidt sine plasser ved å komme over sperregrensen på fem prosent. FDP kom ikke over sperregrensen, men fikk ett direktemandat som likevel går inn i parlamentet. Parlamentet fikk deretter 123 medlemmer. 

## Valgsystem
Delstatsforsamlingen besto etter valget i 2015 av 121 medlemmer, hvorav 71 mandater ble valgt direkte fra 17 flermannskretser (3-5 mandater), og de resterende 50 fra delstatslister.

Velgerne får en stemmeseddel der alle partier og kandidater fremgår. Velgeren kan krysse av fem ganger. Kryssene kan gis til ett enkelt eller flere partier, eller en enkelt eller flere personer. Fordelingen av mandatene i parlamentet skjer etter summen av det samlede antall stemmer som har gått til et partis lister og til de personstemmer dette partiet har fått.

Stemmerettsalderen er 16 år, mens valgbarhetsalderen er 18 år. Valgperioden er fem år. Det fantes ca. 1,2 millioner stemmeberettigede.

## Utgangspunkt
Ved delstatsvalget i 2015 fikk SPD 58 medlemmer av parlamentet, CDU 20, Grüne 15, FDP 9, Die Linke 11 og AfD 8 medlemmer.

## Temaer
En rundspørring arrangert av mediehuset NDR viste at for 39 prosent av velgerne var de viktigste sakene i Hamburg trafikkinfrastruktur og mobilitet. Situasjonen på boligmarkedet ble av 33 prosent ansett som viktig. deretter kom skole- og utdannelsespolitikk (19 prosent) og miljøspørsmål (18 prosent). Migrasjonsspørsmål ble ansett som viktig av 12 prosent av de spurte, mens sosial rettferdighet og indre sikkerhet ble prioritert av henholdsvis 10 og 6 prosent av de spurte.

## Referanser
Peder Bjørn Kristvik

**Peder Bjørn Kristvik** (født 15. juni 1862 i Kornstad, død 10. april 1921 i Bud) var en norsk lærer, gårdbruker og politiker for Venstre.

Kristviks far var lærer og gårdbruker, og sønnen utdanna seg i samme retning. Han tok eksamen ved Klæbu seminar i 1883. Samme år blei han lærer og kirkesanger i Hustad i Romsdal. Fra 1885 var han lærer på Harøya i Sandøy, og fra 1897 til sin død var han lærer og kirkesanger i Bud. Med lærerstillinga fulgte gården Inderhaug, som han drifta.

Kristvik hadde ei rekke verv, både lokalt og regionalt. Han var med i herredsstyret i Sandøy, da han bodde der. Fra 1902 til sin død var han så medlem av herredsstyret i Bud. Han var ordfører her fra 1911 til 1913. Han var i perioder også formann i skolestyret og i likningsnemnda og medlem av overformynderiet. Fra 1919 til 1921 var han formann i fylkesskolestyret i Møre og Romsdal. Videre hadde han verv i Norges Lærerlag og i Noregs Ungdomslag.

Kristvik var vararepresentant til Stortinget for Søndre Nordmør krets i Romsdals amt i perioden 1906–09, og han møtte da noen måneder i 1908. De påfølgende tre valgperiodene, fra  1910 til 1918 var han fast representant for samme krets. Han var medlem av næringskomiteen.

## Referanser




## Eksterne lenker
*
VM i basketball for kvinner 1957

**VM i basketball for kvinner 1957** (verdensmesterskapet i basketball for kvinner) ble arrangert i Rio de Janeiro i Brasil i 1957.

## Sluttstilling

## Referanser
Bianchi (andre betydninger)

**Bianchi** kan vise til:

* Bianchi, en stor italiensk produsent av sykler
* Team Bianchi, midlertidig sykkellag
* Team Tre Berg-Bianchi, et svensk sykkellag
* Bianchi (etternavn), er etternavnet